Diari Oficial de la Generalitat Valenciana


Sumari del DOGV 9610, del 05-06-2023 (2023/5756)

RESOLUCIÓ de 23 de maig de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de fundacions de la Comunitat Valenciana de noves entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5756


Data del document
:   23-05-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 23 de maig de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de fundacions de la Comunitat Valenciana de noves entitats. [2023/5756]  
La Secretaria Autonòmica de Justícia i Administració Pública ha dictat les resolucions següents:  
- Resolució de 14 d'abril de 2023, de la secretària autonòmica de Justícia i Administració Pública, per la qual s'acorda inscriure en el Registre de fundacions de la Comunitat Valenciana l'entitat denominada Fundació Casa Estruch de la Comunitat Valenciana, amb el número 662V, aquesta es classifica de caràcter cultural. El domicili de la Fundació queda establit en la plaça de Sant Gil, núm. 2, 46897 Manuel (València).  
  
Fins i activitats:  
«1. La Fundació té per objecte la divulgació cultural i, en concret, la restauració de la casa de la família del pintor Antonio José Estruch i Martínez i la creació d'un fons cultural i museístic, basat fonamentalment en el patrimoni artístic i pictòric de l'artista, amb l'objectiu de divulgar i promocionar la seua obra des de la seua seu, a través de la mateixa Fundació o altres organismes segons decidisca el patronat que la dirigisca.  
2. El desenvolupament dels fins de la Fundació podrà efectuar-se, entre altres maneres possibles, per les següents, que s'enumeren sense propòsit exhaustiu:  
- Per la Fundació directament, en instal·lacions pròpies o alienes.  
- Mitjançant la creació o cooperació de la fundació amb altres entitats de naturalesa associativa, fundacional o societària.  
- Mitjançant la participació o col·laboració en el desenvolupament de les activitats d'altres entitats, organismes, institucions o persones de qualsevol classe, físiques i jurídiques, que d'alguna forma puguen servir als fins perseguits per la Fundació.  
3. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
4. Per a l'idoni compliment de les finalitats de la Fundació, aquesta podrà utilitzar les dependències de la casa de la família del pintor Antonio José Estruch i Martínez en les condicions que s'estipulen.  
5. La Fundació donarà informació suficient de les seues finalitats i activitats perquè siguen conegudes pels beneficiaris i altres interessats.»  
  
  
Persones Beneficiàries:  
«Serà potencial beneficiari de la Fundació qualssevol persones naturals o jurídiques interessades en les seues finalitats. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que establisca a aquest efecte.  
  
Ningú no podrà al·legar enfront de la Fundació cap dret preferent a gaudir dels seus beneficis, ni imposar la seua atribució a persona o entitat determinada».  
  
- Resolució de 14 d'abril de 2023, de la secretària autonòmica de Justícia i Administració Pública, per la qual s'acorda inscriure en el Registre de fundacions de la Comunitat Valenciana l'entitat denominada València Diversitat Fundació de la Comunitat Valenciana, amb el número 664V, classificada de caràcter social. El domicili de la Fundació queda establit al carrer del Primer de Maig, número 55, 46986 València.  
  
  
Fins i activitats:  
«1. La Fundación persegueix els fins següents:  
L'objectiu de la Fundació és promoure la diversitat, la inclusió i l'equitat social de totes les persones, des d'una perspectiva transversal i interseccional, amb especial atenció a les persones del col·lectiu LGBTIQ+ i altres col·lectius en risc d'exclusió social, amb independència del seu sexe, identitat o expressió de gènere, orientació afectivosexual, estat serològic, diversitat funcional, capacitats físiques, estat de salut, ètnia, religió, ideologia, origen o qualsevol altra condició o circumstància personal o social.  
Dins d'aquests amplis fins, entre altres, la Fundació tindrà com a finalitat més concreta i immediata la promoció, organització i celebració d'esdeveniments esportius, culturals i artístics, que promoguen l'esperit d'inclusió, convivència, cohesió social i participació activa a través de l'esport.  
Per al millor compliment d'aquests fins, la Fundació podrà desenvolupar, en la mesura de les seues possibilitats econòmiques i d'acord amb els programes concrets que en cada cas aprove el seu Patronat, entre altres, les activitats següents:  
a) Obtindre recursos econòmics de qualssevol persones físiques o jurídiques, públiques o privades, per a destinar tals recursos a programes de promoció i desenvolupament d'activitats esportives, culturals i artístiques.  
b) Realitzar i promoure conferències, congressos acadèmics, seminaris, fòrums, tallers de treball i, en general, qualsevol tipus de formació, en matèria de diversitat i inclusió.  
c) Realitzar i promoure la realització de cursos, programes i projectes en matèria d'assistència social, voluntariat i cooperació per al desenvolupament.  
d) Realitzar i promoure l'esponsorització i concessió de beques esportives.  
e) Exercir les activitats econòmiques necessàries per al compliment dels fins.  
f) De manera genèrica, dur a terme qualssevol altres actuacions que siguen conduents al millor assoliment dels seus fins.  
2. Correspon al Patronat de la Fundació determinar la manera en què s'hauran de complir aquests fins.  
3. Les prestacions de la Fundació seran sense ànim de lucre, si bé podran generar ingressos per les seues activitats, amb la finalitat de cobrir part o la totalitat dels seus pressupostos, de conformitat amb el que s'estableix en l'article 21 de la Llei 8/1998, de 9 de desembre, de fundacions de la Comunitat Valenciana, i l'article 22 del Decret 65/2011, de 27 maig, del Consell, pel qual s'aprova el Reglament de fundacions de la Comunitat Valenciana.»  
  
 Persones Beneficiàries:  
«Les beneficiàries de la Fundació seran les persones i institucions referides en l'article 6 dels Estatuts, i seran admeses amb criteris d'imparcialitat i no discriminació, d'acord amb l'àmbit d'actuació establit en l'article 4 dels Estatuts.  
Com a regla general, l'actuació de la Fundació haurà de beneficiar col·lectivitats genèriques de persones.  
Sempre que siga precisa la delimitació de les beneficiàries, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés conforme als objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat de les beneficiàries, l'ordre de petició i altres anàlegs.  
  
El Patronat podrà acordar els requisits específics de cada convocatòria i la composició, si escau, de l'òrgan de selecció, els seus criteris d'actuació, els requisits i els mèrits a valorar.  
Ningú no podrà al·legar, ni individualment ni col·lectivament, davant la Fundació o el seu Patronat cap dret al gaudi dels seus beneficis, abans que siguen concedits, ni imposar la seua atribució a persones determinades».  
- Resolució de 3 de maig de 2023, de la secretària autonòmica de Justícia i Administració Pública, per la qual s'acorda inscriure en el Registre de fundacions de la Comunitat Valenciana l'entitat denominada Fundació Cube LAB de la Comunitat Valenciana, amb domicili al carrer de Joan Fuster, núm. 4, local C, 03996 Ibi (Alacant), amb el número 258A, classificant-la de caràcter social.  
Fins i activitats:  
«La Fundació té per objecte el foment de la inclusió social de col·lectius d'especial vulnerabilitat. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
Projectes i programes d'ocupació, innovació social i serveis socials especialitzats.  
Sensibilització i capacitació de persones en risc d'exclusió.  
Formació i capacitació de persones i professionals de diferents àmbits.  
Gestió de negocis d'economia social i alternativa.  
Realitzar totes aquelles tasques subordinades o accessòries a l'activitat principal, com ara sol·licitud de finançament, qualitat i gestió de projectes, captació de fons, etc.  
Exercir les activitats econòmiques necessàries per al compliment dels fins.  
Aliances i convenis amb entitats públiques i privades, d'àmbit nacional i internacional, per al desenvolupament dels seus fins».  
  
Persones Beneficiàries:  
«Seran potencials beneficiaris de la Fundació Cube LAB de la Comunitat Valenciana, persones en risc d'exclusió social. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar enfront de la Fundació cap dret preferent a gaudir dels seus beneficis, ni imposar la seua atribució a persona o entitat determinada».  
- Resolució de 27 d'abril de 2023, de la secretària autonòmica de Justícia i Administració Pública, per la qual s'acorda inscriure en el Registre de fundacions de la Comunitat Valenciana l'entitat denominada Fundació per a la Promoció de l'Handbol a Alacant de la Comunitat Valenciana, amb domicili al carrer del Riu Xúquer, número 7, 03736 Alacant, amb el número 259A, classificada de caràcter cultural.  
  
  
Fins i activitats:  
«La Fundació té per objecte fomentar tota aquella iniciativa capaç de revertir directament en l'educació dels xiquets, xiquetes i joves d'Alacant i la seua província, els actes de beneficència, la gestió de les categories inferiors del Club d'Handbol Eon Alacant i filials, clubs amb conveni de col·laboració, i també, si escau, d'altres clubs, en les diferents modalitats i disciplines esportives i la direcció de l'activitat social del Club.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
a) Organitzar activitats socials, culturals i esportives per a fomentar l'esport de base, i animar els joves a practicar l'esport com un joc i una activitat complementària essencial en la seua formació, i també apropar l'esport a la societat, inculcant la pràctica de l'esport a la joventut.  
  
b) Gestionar i potenciar l'handbol a la província d'Alacant i les categories inferiors del Club de Balonmano Eon Alicante, oferint a tots els xiquets, xiquetes i joves que les integren els mitjans humans i materials necessaris per a la seua formació esportiva i humana.  
c) Gestió de les activitats socials i culturals del Club de Balonmano Eon Alicante, les instal·lacions del qual i altres mitjans materials humans es posaran al servei de la pràctica de l'esport, l'organització d'activitats culturals, d'oci i esplai, propiciant i fomentant la convivència de les persones de tota la societat alacantina.  
  
d) Promoció i formació de voluntariat entre els seus aficionats i empleats, realització de campanyes de caràcter social per a la sensibilització i promoció de causes afins als objectius fundacionals.  
e) Foment de l'handbol femení i la seua divulgació i potenciació a través dels mitjans i instal·lacions de la fundació.  
f) La creació d'una escola d'handbol per a persones amb discapacitat que potencie les modalitats d'handbol de platja, en cadira de rodes, per a persones cegues i que supose un efectiu vehicle d'integració social de persones amb discapacitat.  
Aconseguir que els fins fundacionals estiguen basats en la formació, la igualtat, la integració i la responsabilitat social.»  
  
Persones beneficiàries:  
«Seran potencials beneficiaris de la Fundació tota classe d'institucions, associacions, clubs, col·legis i professionals que tinguen per finalitat la promoció i difusió de l'esport de base.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar enfront de la Fundació cap dret preferent a gaudir dels seus beneficis, ni imposar la seua atribució a persona o entitat determinada».  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol, que estableix com a funció específica del Protectorat «donar publicitat a l'existència i activitats de les fundacions», i també per apreciar-se la concurrència d'interés públic en el seu general coneixement.  
  
València, 23 de maig de 2023.- La consellera de Justícia, Interior i Administració Pública, (p. d. R 02.08.2019; DOGV núm. 8606, de 05.08.2019), la secretària autonòmica de Justícia i Administració Pública: Isabel Gemma Fajardo García.